als_Latn dik_Latn sag_Latn
Dhjetë urat rekorde2 Dhjetor 2011 - 16:09
Krahas kësaj ato janë shumë funksionale dhe zgjidhin problemet e komunikacionit nëpër qytetet me shumë trafik. Urat, përfundimisht, janë në modë
Ura më e lartë (Foto 1) - Viadukt në Millau, Francë
Millau, qytezë në jug të Francës ishte i njohur jo vetëm me tollovitë në komunikacion por edhe me turistët që ktheheshin rrugës për në Spanjë. E falë urës, qyteti është bërë një nga atraksionet turistike. Ura i ka shtyllat e larta 245 metra dhe ato e bëjnë rrugën më të lartë në Evropës, 343 metra mbi tokë (në pikën më të lartë)
Ura më e gjatë e mbuluar (Foto 2) - Hartland, New Branswick, Kanada
Kur Qeveria kanadeze mendoi të hiqte dorë nga ndërtimi i urës mbi lumin Shën Gjoni, një grup qytetarësh mori vetë punët në duar. Ata themeluan kompaninë Hartland Bridge dhe vitin 1901ndërtuan urën më të gjatë të mbuluar - 390 metra. Pesë vjet më vonë ia shitën Qeverisë. Edhe pse urat e mbuluara shumëkush i mendon të dala mode, ato në një mënyrë kanë një rëndësi të madhe për rininë e stome. Sepse, në urat e mbuluara, të rinjtë, mund “të vjedhin”, të paktën, nga një puthje
Ura më e gjatë (Foto 3) - Danyang-Kunshan, Kina
Kur bëhet fjalë për urat, te kinezët nuk ka gabim - në Kinë gjenden 11 nga 15 urat më të gjata në botë. Tri nga pesë të parat janë pjesë e hekurudhës së shpejtë Pekin – Shangai, ndërtimi i të cilave ka kushtuar a rreth 33 miliardë dollarë amerikanë. Ura më e gjatë botë është hapur në qershorin e vitit 2011 dhe është e gjatë 165 kilometra. Ajo është urë hekurudhe, por trenat në Kinë udhëtojnë me 300 kilometra në orë dhe rruga nuk bëhet e mërzitshme.
Më së shumti tulla për ndërtim (Foto 4) - Ura në Göltzschtalbrücke, Gjermani
Ura e gjatë 567 metra ngja e vogël në botën e urave. Megjithatë specifike për të është materiali. Në vend se të ndërtohet nga guri, sikur dhe shumica e urave, ndërtuesit nga Göltzschtalbrücke vensen ta bëjnë nga tullat dhe me – 20 milionë sosh! Ky material është shumë i shtrenjtë, por Saksonia është e pasur me glinë. Edhe ura tjetër më e madhe me tulla gjendet po në Saksoni – në luginën e lumit Elster (me vetëm 12 milionë tulla).
Ura më e fotografuar (Foto 5) - Golden Gate, San Francisko, Kaliforni
Me ngjyrën njohur, “me të portokalltën ndërkombëtare dhe me ambient shumë kolorit, është e pritshme që Golden Gate të jetë ura më e fotografuar në botë. Ura është aq dominuese në panoramën e San Franciskos, sa që pothuaj është e pamundur të evitohet nga fotoja .
Ura më e qarkullueshme (Foto 6) - Ura George Washington, New - York
Vjet sipër urës së lumit Hudson kanë kaluar 51 milionë automobila, autobusë dhe kamionë e cial e lidhe Mahnatanin dhe New Jerseyn. Kjo i bie që çdo njujorkas të ketë kaluar nëpër urë nga gjashtë herë. Ura është projektuar që nëpër të të qarkullojnë sa më shumë automjete. Nëse përfshihet çdo gjë mund të kalojë urën, kampion absolut është ura Howrah në kalkuta, Indi. Këtë urë çdo ditë e kalojnë 80 mijë automobila, miliona udhëtarë dhe lopë të panumërta.
Ura më e gjatë për këmbësorë (Foto 7) - Pasarela nëpër Parkun Historik të Hudsonit , New York
Kur kjo urë çeliku e gjatë 2.062 metra u hap solemnisht në vitin 1889 sipër lumti Hudson, ka qenë ura më e gjatë në botë. Plot 85 vjet nëpër të kanë kaluar trenat derisa në vitin 1974 zjarri nuk dëmtoi binarët. Gjatë 35 vjetëve më vonë disa herë u ngjall shpresa se ura do të restaurohet, organizata joprifitabile me emrin Ura e Udhëtarëve sipër Hudsonit e ka hapur sërish urën
Ura më e vjetër (Foto 8) - Karavan, Izmir, Turqi
Në shikim të parë, kjo urë me asgjë nuk është e veçantë. Gjendet mbi lumin Meles në Izmir dhe është e gjatë 13 metra dhe me arkitekturë shumë të thjeshtë. Por, Karavan është ndërtuar 850 vjet para Krishtit dhe është ura më e vjetër në botë thuhet madje se nëpër të ka kaluar edhe vetë Homeri.
Ura më e gjatë e varur (Foto 9) - Ura e Margaritarit, Akashi Kaikyo, Japoni
Strukturat elegante janë bërë thjesht nga varja e urës nga kabllot e çelikta ndërmjet kullave. Edhe pse urat e varura nuk mund të maten me atë që qëndrojnë mbi shtylla në ujë, ato duken më të lehta, më të fuqishme dhe më të bukura. E Ura e Margaritarit është më e bukura ndër to. Me tri sajle të bashkuar, dy me nga 960 metra dhe njërën 1.990 metra, Margaritari shtrihet nga qyteti Kobe deri te ujdhesa Avaxhi e cila nuk është rastësishme të jetë Meka japoneze për prodhimin e margaritarëve. Ura iu përballon kushteve ekstreme atmosferike – erërave që fryjnë deri në 288 km/h dhe tërmeteve deri në 8,5 shkallë të Richterit. Në dritën e ditës kabllot ia japin pamjen te margaritarit.
Ura më e gjerë (Foto 10) - Porti i Sydneit, Australi
Me 40 metra gjerësi, kjo urë e “varur” ka vend për tetë korsi të rregullta, dy korsi automobilave, zonën e këmbësorëve dhe shtegun për biçikleta. Ajo lidh pjesën afariste të qytetit me bregun perëndimor (me pjesën banuese) dhe është indi kryesor lidhës në metropol. Vitin e ardhshëm kremton 80 vjetorin.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn